REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/153-24

14. novembar 2024. godine

B e o g r a d

ZAPISNIK

16. SEDNICE ODBORA ZA FINANSIJE, REPUBLIČKI BUDžET I KONTROLU TROŠENjA JAVNIH SREDSTAVA, ODRŽANE 14. NOVEMBAR 2024. GODINE

Sednica je počela u 11,00 časova.

 Sednicom je predsedavao Arsić Veroljub, predsednik Odbora.

Sednici su prisustvovali članovi Odbora: Aleksić Zagorka, Bajić Živan, Beloica Martać Ana, Davidovac Tijana, Krstić Nenad, Mitrović Nenad, Milijić Svetlana, Mitrović Peđa, Nikezić Dušan, Radosavljević Nikola i Ujhelji Akoš.

Sednici su prisustvovali zamenici članova Odbora: Mihajlovski Ilo (zamenik Marković M. Dragana) i Paunović Snežana (zamenik Bajatović Dušana).

Sednici nisu prisustvovali članovi Odbora: Aleksić Miroslav, Jelić Vladimir i Pavlović Branko niti njihovi zamenici.

Sednici su prisustvovali i predstavnici Ministarstva finansija: Slavica Savičić, državni sekretar, Dragan Demirović i Ognjen Popović, pomoćnici ministra, Milena Tadić iz Sektora za fiskalni sistem, Dragan Babić iz Uprave za javni dug, Nataša Škembarević i Vera Vukčević Gligorić iz Uprave za trezor, Ela Ki Simić, Sektor budžeta, Vladimir Pejčić, Sektor za digitalizaciju i Aleksandra Dragović Delić iz Sektora za finansijski sistem.

Na predlog predsednika, Odbor je većinom glasova (12 glasova za, 1 protiv,1 uzdržan) utvrdio sledeći

D n e v n i r e d:

1. Razmatranje Predloga zakona o izmenama i dopunama Zakona o otvorenim investicionim fondovima sa javnom ponudom, koji je podnela Vlada (broj 011-2581/24 od 4. novembra 2024. godine), u načelu;

2. Razmatranje Predloga zakona o izmenama i dopuni Zakona o alternativnim investicionim fondovima, koji je podnela Vlada (broj 011-2579/24 od 4. novembra 2024. godine), u načelu;

3. Razmatranje Predloga zakona o izmenama i dopunama Zakona o doprinosima za obavezno socijalno osiguranje, koji je podnela Vlada (broj 011-2578/24 od 4. novembra 2024. godine), u načelu;

4. Razmatranje Predloga zakona o izmenama i dopunama Zakona o republičkim administrativnim taksama, koji je podnela Vlada (broj 011-2577/24 od 4. novembra 2024. godine), u načelu;

5. Razmatranje Predloga zakona o izmenama i dopunama Zakona o porezima na imovinu, koji je podnela Vlada (broj 011-2575/24 od 4. novembra 2024. godine), u načelu;

6. Razmatranje Predloga zakona o izmenama i dopunama Zakona o porezu na dohodak građana, koji je podnela Vlada (broj 011-2574/24 od 4. novembra 2024. godine), u načelu;

7. Razmatranje Predloga zakona o izmenama i dopunama Zakona o elektronskom fakturisanju, koji je podnela Vlada (broj 011-2573/24 od 4. novembra 2024. godine), u načelu;

8. Razmatranje Predloga zakona o izmenama i dopunama Zakona o porezu na dobit pravnih lica, koji je podnela Vlada (broj 011-2572/24 od 4. novembra 2024. godine), u načelu;

9. Razmatranje Predloga zakona o elektronskim otpremnicama, koji je podnela Vlada (broj 011-2570/24 od 4. novembra 2024. godine), u načelu;

10. Razmatranje Predloga zakona o potvrđivanju Sporazuma o zajmu (Projekat modernizacije železničkog sektora u Srbiji primenom višefaznog programskog pristupa Faza 2) između Republike Srbije i Međunarodne banke za obnovu i razvoj (S), koji je podnela Vlada (broj 011-2482/24 od 25. oktobra 2024. godine);

11. Razmatranje Predloga zakona o potvrđivanju Ugovora o zajmu (Hitna obnova železničke infrastrukture Srbije) između Republike Srbije i Evropske banke za obnovu i razvoj, koji je podnela Vlada (broj 011-2552/24 od 1. novembra 2024. godine);

12. Razmatranje Predloga zakona o potvrđivanju Protokola između Republike Srbije i Mađarske o izmeni Ugovora između Savezne Republike Jugoslavije i Republike Mađarske o izbegavanju dvostrukog oporezivanja u odnosu na poreze na dohodak i na imovinu, koji je podnela Vlada (broj 011-2553/24 od 1. novembra 2024. godine);

13. Donošenje odluke o organizovanju javnog slušanja na temu: „Predstavljanje Predloga zakona o budžetu Republike Srbije za 2025. godinu i Predloga zakona o završnom računu budžeta Republike Srbije za 2023. godinu“.

\* \* \*

 Na predlog predsednika, Odbor je većinom glasova (11 glasova za, 3 protiv) prihvatio predlog da se obavi zajednički načelni i jedinstveni pretres, u skladu sa članom 76. Poslovnika Narodne skupštine, s tim da će se Odbor izjašnjavati o svakoj tački pojedinačno.

 Pre prelaska na rad po utvrđenom dnevnom redu Odbor je, većinom glasova (12 glasova za, 2 uzdržana), usvojio zapisnik sa 12. sednice Odbora, bez primedbi.

**\* \* \***

 **ZAJEDNIČKI NAČELNI I JEDINSTVENI PRETRES O TAČ. 1-12. DNEVNOG REDA:** Razmatranje Predloga zakona o izmenama i dopunama Zakona o otvorenim investicionim fondovima sa javnom ponudom, koji je podnela Vlada, u načelu, razmatranje Predloga zakona o izmenama i dopuni Zakona o alternativnim investicionim fondovima, koji je podnela Vlada, u načelu, razmatranje Predloga zakona o izmenama i dopunama Zakona o doprinosima za obavezno socijalno osiguranje, koji je podnela Vlada, u načelu, razmatranje Predloga zakona o izmenama i dopunama Zakona o republičkim administrativnim taksama, koji je podnela Vlada , u načelu, razmatranje Predloga zakona o izmenama i dopunama Zakona o porezima na imovinu, koji je podnela, u načelu, . razmatranje Predloga zakona o izmenama i dopunama Zakona o porezu na dohodak građana, koji je podnela Vlada , u načelu, razmatranje Predloga zakona o izmenama i dopunama Zakona o elektronskom fakturisanju, koji je podnela Vlada, u načelu, razmatranje Predloga zakona o izmenama i dopunama Zakona o porezu na dobit pravnih lica, koji je podnela Vlada, u načelu, razmatranje Predloga zakona o elektronskim otpremnicama, koji je podnela Vlada, u načelu, razmatranje Predloga zakona o potvrđivanju Sporazuma o zajmu (Projekat modernizacije železničkog sektora u Srbiji primenom višefaznog programskog pristupa Faza 2) između Republike Srbije i Međunarodne banke za obnovu i razvoj (S), koji je podnela Vlada, razmatranje Predloga zakona o potvrđivanju Ugovora o zajmu (Hitna obnova železničke infrastrukture Srbije) između Republike Srbije i Evropske banke za obnovu i razvoj, koji je podnela Vlada, razmatranje Predloga zakona o potvrđivanju Protokola između Republike Srbije i Mađarske o izmeni Ugovora između Savezne Republike Jugoslavije i Republike Mađarske o izbegavanju dvostrukog oporezivanja u odnosu na poreze na dohodak i na imovinu, koji je podnela Vlada

 Državni sekretar Slavica Savičić obrazložila je predloge zakona. Navela je da se Predlogom zakona o otvorenim investicionim fondovima sa javnom ponudom kao i kod alternativnih investicionih fondova, propisuje organizovanje centralizovanog Registra založnog prava na investicionim jedinicama, koji pruža veću mogućnost investitorima kao i privlačenje većeg broja potencijalnih domaćih i stranih investitora. Istakla je da trenutno u Republici Srbiji pet društava za upravljanje ima dozvolu i da je organizovano 27 otvorenih investicionih fondova sa javnom ponudom. Njihova ukupna imovina iznosi 1,4 milijarde evra. Kod izmene i dopune Zakona o alternativnim investicionim fondovima smanjuje se najniži iznos obavezne uplate, povećava se iznos osnovnog kapitala iznad kojeg fond mora imati dvodomno upravljanje. Dodala je da je devet društava za upravljanje dobilo dozvolu i da je osnovano osam alternativnih fondova, od kojih su četiri otvorena sa javnom ponudom, tri zatvorena preduzetničkog kapitala sa privatnom ponudom i jedan zatvoren za ulaganje u nepokretnosti. Ukupna imovina sa kojom upravnjaju društva za upravljanje alternativnim investicionim fondovima iznosi 80 miliona evra. U pogledu predloženih zakona o Izmenama i dopunama Zakona za obavezno socijalno osiguranje i Zakona o porezu na dohodak građana predloženo je povećanje neoporezivog iznosa zarade sa 25.000 dinara na 28.423 dinara mesečno, kao i povećnje neoporezivog iznosa za službeno putovanje u inostranstvo sa 50 na 90 evra. U vezi sa merama podsticanja zapošljavanja predloženo je i produženje perioda primene postojećih olakšica za zapošljavanje novih lica u vidu prava na povraćaj dela plaćenih doprinosa u procentu od 65% do 75%. Obrazlažući Predloga zakona o izmenama i dopunama Zakona o republičkim administrativnim taksama istakla je da su najveće izmene predložene u oblasti spoljnih poslova, u kojoj je izmenjen Odeljak B Tarife republičkih administrativnih taksi koje su do sada bile propisane u deset konvertibilnih valuta a sada su propisane u jednu valutu ( evro), te da se smanjuju konzularne takse za izdavanje izvoda iz matičnih knjiga imajući u vidu da je formiran Registar matičnih knjiga u elektronskom obliku zbog pojednostavljenja postupka. Navela je da se izmenama i dopuna Zakona o porezu na imovinu uređuje kontinuitet nadležnosti Poreske uprave za utvrđivanje, kontrolu i naplatu poreza na prenos apslolutnih prava. U nastavku izlaganja rekla je da je Predlogom zakona o izmenama i dopunama Zakona o elektronskom fakturisanju predviđeno uvođenje centralizovanog sistema koji će omogućavati potvrđivanje verodostojnosti poslatih dokumenata, što će imati pozitivan uticaj i na fiskalnu kontrolu. Obrazlažući izmene i dopune Zakona o porezu na dopit pravnih lica navela je da je preciznije urađeno podnošenje poreske prijave i ispunjenje poreskih obaveza u vezi sa postupkom likvidacije i stečaja, kao i podnošenje poreske prijave za pravna lica koja prestaju da postoje. Slavica Savičić je predstavljajući Predlog zakona o elektronskim otpremcicama istakla da je to potpuno nov zakon i da je najznačajniji razlog za njegovo donošenje nastavak razvoja sistema elektronskih faktura, u cilju ostvarivanja tehničkih preduslova da se, korišćenjem sistema elektronskih faktura, omogući u najvećoj meri digitalizovani sistem obračuna poreza na dodatu vrednost. Povodom Predloga zakona o potvrđivanju Protokola između Republike Srbije i Mađarske o izmeni Ugovora između Savezne Republike Jugoslavije i Republike Mađarske o izbegavanju dvostrukog oporezivanja u odnosu na porez na dohodak i na imovinu, državni sekretar je istakla da je Ugovor potpisan u Budimpešti 2001. godine dok je nacrt Protokola parafiran 2003. godine. Ugovor je u međuvremenu 2022. godine izmenjen Multilateralnom konvencijom dok je Protokol o izmeni izbegavanja dvostrukog oporezivanja potpisan u Budimpešti, 8. oktobra 2024. godine.

 Dragan Babić iz Uprave za javni dug obrazložio je dva predloga zakona. U vezi Predloga zakona o potvrđivanju Sporazuma o zajmu (Projekat modernizacije železničkog sektora u Srbiji primenom višefaznog programskog pristupa Faza 2) između Republike Srbije i Međunarodne banke za obnovu i razvoj istakao je da je Zakonom o budžetu Republike Srbije za 2024. godinu odobreno zaduživanje kod Međunarodne banke za obnovu i razvoj do iznosa od 65.000.000 USD. Realizacija projekta treba da doprinese upravljanju železničke infrastrukture stavljanjem u fokus održavanje železničke imovine kao i da konsoliduje održivost železničkog sektora. Predstavnik Uprave za javni dug obrazložio je i Predlog zakona o potvrđivanju Ugovora o zajmu (Hitna obnova železničke infrastrukture Srbije) između Republike Srbije i Evropske banke za obnovu i razvoj čije zaduženje iznosi 50.000.000 evra i ima za cilj održavanje magistralnih i regionalnih pruga, kao i unapređenje kvaliteta železničke infrastrukture.

U diskusiji su učestvovali: Nikezić Dušan i Mitrović Peđa, članovi Odbora, čija su izlaganja tonski snimana.

\* \* \*

**PRVA TAČKA DNEVNOG REDA:**

Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopunama Zakona o otvorenim investicionim fondovima sa javnom ponudom, koji je podnela Vlada, u načelu.

Odbor je odluku doneo većinom glasova (11 za, 3 uzdržana).

Za izvestioca Odbora na sednici Narodne skupštine određen je Veroljub Arsić, predsednik Odbora.

**DRUGA TAČKA DNEVNOG REDA:**

Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o izmenama i dopuni Zakona o alternativnim investicionim fondovima, koji je podnela Vlada , u načelu.

 Odbor je odluku doneo većinom glasova (11 za, 3 uzdržana).

Za izvestioca Odbora na sednici Narodne skupštine određen je Veroljub Arsić, predsednik Odbora.

**TREĆA TAČKA DNEVNOG REDA:**

Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predloga zakona o izmenama i dopunama Zakona o doprinosima za obavezno socijalno osiguranje, koji je podnela Vlada, u načelu.

Odbor je odluku doneo većinom glasova (11 za, 3 uzdržana).

 Za izvestioca Odbora na sednici Narodne skupštine određen je Veroljub Arsić, predsednik Odbora

**ČETVRTA TAČKA DNEVNOG REDA:**

Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predloga zakona o izmenama i dopunama Zakona o republičkim administrativnim taksama, koji je podnela Vlada , u načelu.

Odbor je odluku doneo većinom glasova (11 za, 3 uzdržana).

Za izvestioca Odbora na sednici Narodne skupštine određen je Veroljub Arsić, predsednik Odbora

**PETA TAČKA DNEVNOG REDA:**

Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predloga zakona o izmenama i dopunama Zakona o porezima na imovinu , koji je podnela Vlada , u načelu.

Odbor je odluku doneo većinom glasova (11 za, 3 uzdržana).

Za izvestioca Odbora na sednici Narodne skupštine određen je Veroljub Arsić, predsednik Odbora

**ŠESTA TAČKA DNEVNOG REDA:**

Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predloga zakona o izmenama i dopunama Zakona o porezu na dohodak građana, koji je podnela Vlada , u načelu.

Odbor je odluku doneo većinom glasova (11 za, 3 uzdržana).

Za izvestioca Odbora na sednici Narodne skupštine određen je Veroljub Arsić, predsednik Odbora.

**SEDMA TAČKA DNEVNOG REDA:**

Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predloga zakona o izmenama i dopunama Zakona o elektronskom fakturisanju, koji je podnela Vlada , u načelu.

 Odbor je odluku doneo većinom glasova (11 za, 1 protiv, 2 uzdržana).

 Za izvestioca Odbora na sednici Narodne skupštine određen je Veroljub Arsić, predsednik Odbora

**OSMA TAČKA DNEVNOG REDA:**

Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predloga zakona o izmenama i dopunama Zakona o porezu na dobit pravnih lica, koji je podnela Vlada , u načelu.

 Odbor je odluku doneo većinom glasova (11 za, 3 uzdržana).

 Za izvestioca Odbora na sednici Narodne skupštine određen je Veroljub Arsić, predsednik Odbora.

**DEVETA TAČKA DNEVNOG REDA:**

Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predloga zakona o elektronskim otpremnicama, koji je podnela Vlada , u načelu.

 Odbor je odluku doneo većinom glasova (11 za, 1 protiv, 2 uzdržana).

 Za izvestioca Odbora na sednici Narodne skupštine određen je Veroljub Arsić, predsednik Odbora.

**DESETA TAČKA DNEVNOG REDA:**

Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predloga zakona o potvrđivanju Sporazuma o zajmu (Projekat modernizacije železničkog sektora u Srbiji primenom višefaznog programskog pristupa Faza 2) između Republike Srbije i Međunarodne banke za obnovu i razvoj, koji je podnela Vlada.

 Odbor je odluku doneo većinom glasova (11 za, 3 uzdržana).

 Za izvestioca Odbora na sednici Narodne skupštine određen je Veroljub Arsić, predsednik Odbora.

**JEDANAESTA TAČKA DNEVNOG REDA:**

Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predloga zakona o potvrđivanju Ugovora o zajmu (Hitna obnova železničke infrastrukture Srbije) između Republike Srbije i Evropske banke za obnovu i razvoj, koji je podnela Vlada.

 Odbor je odluku doneo većinom glasova (11 za, 3 uzdržana).

 Za izvestioca Odbora na sednici Narodne skupštine određen je Veroljub Arsić, predsednik Odbora.

**DVANAESTA TAČKA DNEVNOG REDA:**

Na osnovu člana 156. stav 3. Poslovnika Narodne skupštine, Odbor za finansije, republički budžet i kontrolu trošenja javnih sredstava podnosi

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predloga zakona o potvrđivanju Protokola između Republike Srbije i Mađarske o izmeni Ugovora između Savezne Republike Jugoslavije i Republike Mađarske o izbegavanju dvostrukog oporezivanja u odnosu na poreze na dohodak i na imovinu, koji je podnela Vlada.

 Odbor je odluku doneo većinom glasova (12 za, 2 uzdržana).

 Za izvestioca Odbora na sednici Narodne skupštine određen je Veroljub Arsić, predsednik Odbora.

\* \* \*

**TRINAESTA TAČKA DNEVNOG RED:** Donošenje odluke o organizovanju javnog slušanja na temu: „Predstavljanje Predloga zakona o budžetu Republike Srbije za 2025. godinu i Predloga zakona o završnom računu budžeta Republike Srbije za 2023. godinu“

Na osnovu člana 84. Poslovnika predsednik Odbora predložio je da Odbor organizuje javno slušanje na temu: „Predstavljanje Predloga zakona o budžetu Republike Srbije za 2025. godinu i Predloga zakona o završnom računu budžeta Republike Srbije za 2023. godinu“, koje bi se održalo 24. novembra 2024. godine, sa početkom u 16,00 časova, u Maloj sali Doma Narodne skupštine. U nastavku, predložio je da se na javno slušanje pozovu: članovi i zamenici članova Odbora za finansije, republički budžet i kontrolu trošenja javnih sredstava; predsednici poslaničkih grupa Narodne skupštine; predsednici Odbora u Narodnoj skupštini; predstavnici Vlade i nadležnog ministarstava; predstavnici Narodne banke Srbije; predstavnici Fiskalnog saveta; predstavnici Državne revizorske institucije, kao i drugih institucija i organizacija u Srbiji, predstavnici stručne javnosti kao i organizacija civilnog društva.

Povodom ove tačke dnevnog reda diskusije nije bilo.

Odbor je jednoglasno (14 glasova **„za“**) doneo Odluku o organizovanju javnog slušanja na temu: „Predstavljanje Predloga zakona o budžetu Republike Srbije za 2025. godinu i Predloga zakona o završnom računu budžeta Republike Srbije za 2023. godinu“, za 24. novembar 2024. godine, sa početkom u 16,00 časova, Mala sala Doma Narodne skupštine.

 Sednica je završena u 12,10 časova.

Sednica je tonski snimana.

 SEKRETAR PREDSEDNIK

 Tijana Ignjatović Veroljub Arsić